ועדת החוקה, חוק ומשפט, כנסת 24, פרוטוקול מספר 186, 2022-01-25 16:17

גלעד קריב: הישיבה שלנו היא ישיבה קצרה לצורך פרוצדורלי.

גלעד קריב: אני אומר לפרוטוקול שאתמול לאחר סיום הכנת החוק בוועדה הוגשו הסכמות בין האופוזיציה לבין הקואליציה שכללו גם שילוב של שתי הסתייגויות שנידונו בוועדה.

גלעד קריב: מכיוון שההסכמות חייבו שינוי של לשון ההסתייגות, לא ניתן היה לוותר על החזרת החוק לוועדה ועל שילוב ההסתייגויות בנוסח המוסכם אל תוך נוסח החוק.

גלעד קריב: לכן אנחנו בעצם מבצעים כרגע פרוצדורה על פי סעיף 89 לתקנון הכנסת שבמסגרתו הוועדה יכולה למשוך בחזרה את החוק שהונח על שולחן הכנסת כל עוד לא החל הדיון בקריאה השנייה.

גור בליי: זה למעשה ליתר דיוק לחדש את דיוניה, היא מחליטה לחדש את דיוניה.

גלעד קריב: בסדר גמור, אז אנחנו כרגע מצביעים על חידוש דיוני הוועדה בהצעת החוק שהונחה היום על שולחן הכנסת בעקבות ההחלטה הזו החוק יימשך חזרה אל הוועדה.

גלעד קריב: אנחנו נתכנס בעוד זמן לא רב אחרי שהוא יימשך פורמאלית משולחן המליאה, נתכנס על מנת לשלב את ההסתייגויות בהתאם להסכמות שגובשו.

גלעד קריב: כמובן הדבר מהווה פתיחה של הדיון בחוק שחברי כנסת יוכלו להתייחס לנושאים של ההסתייגויות ועוד, פורמאלית יוכלו גם להציע תוך כדי הדיון עוד הסתייגויות, ואנחנו נצביע אז על הנוסח המעודכן ונחזיר את החוק למליאה מכיוון שוועדת הכנסת כרגע דנה בבקשה שלנו לקבל פטור מחובת הנחה על החזרת החוק.

גור בליי: לא, על ההצבעה.

גור בליי: להניח אתה יכול.

גלעד קריב: על ההצבעה, סליחה, פטור מחובת הנחה לטובת ההצבעה, כדי שנוכל להצביע על החוק היום בהתאם לסיכומים בין הקואליציה לאופוזיציה.

גלעד קריב: ועדת הכנסת עוד לא קיימה את ההצבעה, אנחנו מניחים שהדבר יאושר ואז אחרי שאנחנו נסיים כאן את - -

שמחה רוטמן: היא יכולה לתת אישור מראש כאילו?

גלעד קריב: כן, כן.

גלעד קריב: אז זאת תהיה הפרוצדורה, אני מקווה שהדברים ברורים.

גלעד קריב: אם כן אני מעמיד להצבעה את חידוש דיוני הוועדה בהצעת חוק הסמכויות המיוחדות להתמודדות עם נגיף הקורונה החדש (הוראת שעה, תיקון מס' 11 התשפ"ב 2022) על פי סעיף 89 לתקנון הכנסת.

גלעד קריב: מי בעד אישור ההחלטה?

גלעד קריב: הצבעה אושר פה אחד.

גלעד קריב: אם כן חבריי אנחנו נעביר את הבקשה או מודיעים על ההחלטה למזכירות.

גלעד קריב: האם אנחנו רוצים כבר עכשיו לקבוע מועד?

גלעד קריב: טוב בסדר, צריך להודיע לחברי הכנסת.

גלעד קריב: אני חושב שכדאי להודיע, יש אולי אנשים שרוצים להגיע.

גלעד קריב: האם מבחינת סדר יום המליאה זה בסדר שנתכנס ב-16:45 או שזה מאוחר מדי?

גלעד קריב: בסדר גמור.

גלעד קריב: אנחנו נתכנס ב-16:50, ניתן חצי שעה של התראה כמו שאנחנו גם ברוויזיות.

גלעד קריב: ב-16:50 נקיים את הדיון בנוסח החדש ונצביע על הנוסח.

גלעד קריב: אני נועל את הישיבה, תודה.